**REFERAT FRA STYREMØTE 06-2022**

**I NORSK IRSKSETTERKLUBB**

Dato: 7.juni 2022

Tid/sted: kl. 19.00 – 21.00, Teams.

Tilstede: Ole Pinderup (leder), Lene Moen (nestleder), Anders Fledsberg (avlsrådsleder), Micael Wendell (utstilling), Stein Nilsen (jakt-og trening), Geir Pedersen (økonomi) og Frode Døsvik (1.vara).

Fravær: Eirik F. Lohne (2.vara).

Referent: Vigdis Ingebrigtsen.

**Sak 01-06-22: Innkalling og dagsorden**

*Vedtak: Godkjent.*

**Sak 02-06-22: Avl**

Spørreundersøkelse/ hypoteser:

Spørreundersøkelse i forhold til helse ble sendt ut i uke 17, 842 svar er kommet inn.

Et tilfeldig valgt medlem som svarer får velge en jakke og bukse (valgfritt) fra sortimentet fra Fjellsport (sponset). Vinner blir trekt og publisert.

*Vedtak: AF har laget en oppsummering som blir publisert i neste Fuglehunden.*

Avlsrådet ønsker indexer som gjør at vi kan følge utviklingen over ulike egenskaper over tid. Dette i forhold til sammenligning av parameter og statistikker for ulike kombinasjoner av avlslinjer, og som er et viktig arbeid i forhold til RAS.

Saken ble diskutert på siste RU – møte.

AF lager forslag til hvilke parameter vi ønsker statistikk over (f.eks. viltfinnerevne, jaktlyst, tomstand).

Styret vurderer å publisere på hjemmesiden en oversikt med indexerer på avlsegenskapene på alle hunder som er over rasens snitt (100). AR førhører seg med Ødegård om hvordan bygge opp denne informasjonen.

**Sak 03-06-22: Post til styret**

Innkommen post er tatt til etterretning, besvart og evt. videresendt.

E-post fra avdeling 4/Sørlandet 09.05.; ønsker mer informasjon om arbeider med ny organisasjonsmodell. *MW tar kontakt og tilbyr at han deltar på medlemsmøte i avd.4 for informasjon og spørsmål.*

**Sak 04-06-22: Referat fra Fuglehundtinget**

NISK var representert med to kandidater på Fuglehundtinget og på Raseutvalgsmøtet. Ingen spesielle saker for videre diskusjon. Protokoll ligger på FKF.no

**Sak 05-06-22: Årsmøte og regnskap i avdeling 7**

Styret har god dialog med avdelingsstyret, men det gjenstår fortsatt noen uklarheter og mangler. Noe styret ønsker å bidra med å få orden på i samarbeid med avdelingsstyret.

**Sak 06-06-22: Treningsvester til medlemmer med logo**

Avdeling 4 sendte e-post 27.04. med forespørsel om treningsvest med NISK-logo for medlemmer. Vedlagt forslag fra wirdforss og chevalier.

HS har jobbet i lang tid med å skaffe jaktvest fra Bergans med fototrykk på ryggen og NISK-logo på fremsiden. Forespørsel til ulike trykkerier viste seg å bli meget kostbart. Vesten gikk ut av produksjon og saken ble henlagt.

*Vedtak: Utsatt til neste styremøte.*

**Sak 07-06-22: Kalender 2023**

Porto og trykkeri utgifter har øket. Resultat for 2021 viser et underskudd på ca. kr. 20.000, - Med sponsormidler på kr. 10.000, - fra Appetitt blir resultatet minus ca. 10.000, - Styret har et vedtak om at vi produserer kalenderen så lenge den går i balanse eller overskudd.

*Vedtak: Styret er enig i at det forsøkes å utgi kalenderen 1 år til med noen endringer som forsøk på å unngå underskudd (VI).*

**Sak 08-06-22: Forslag til ny organisasjonsmodell 2024**

På RS i år ble det vedtatt at avdelingene skal erstattes med aktivitetsutvalg og at økonomien skal sentraliseres.

Styret pålegges å utarbeide et løsningsforslag til hvordan slik forankring skal foregå. Styret må også avklare andre praktiske spørsmål som, men ikke begrenset til, momskompensasjon og Grasrotandel.

Styret må også lage en implementeringsplan og en informasjonsplan.

Fremmet lovendringsforslag trekkes og nytt lovendringsforslag utarbeides når forslag løsning på de praktiske forholdene foreligger. Som en del av lovendringsforslaget skal stemmerepresentasjon på RS/årsmøte avklares. Styret må som del av prosessen avklare, forankre og innstille til ny stemmeording.

Løsningsforslag, implementeringsplan, informasjonsplan og forslag til lovendringer presenteres for avdelingene i et fysisk møte mellom avdelingene og styret i oktober 2022.

Det skal gis rimelig tid for avdelingene til å behandle forslagene, før endelig innstilling til løsning, implementering, informasjonsarbeid og lovendring presenteres til beslutning for Representantskapsmøtet i 2023.

*Vedtak: LM og MW setter opp en implementeringsplan med fordeling av oppgaver, og en informasjonsplan. Møtet med avdelingene blir lørdag 5.november på Gardermoen.*

**Sak 09-06-22:**

Intern behandling, unntatt offentligheten.

**Sak 10-06-22: Lønn sekretær**

*Styret vedtar å regulere lønnen.*

**Videre styremøter 2022:**

Onsdag 17.08.

Onsdag 28.09.

Onsdag 26.10.

Lørdag 05.11. møte med avdelingene, Gardermoen (utsatt fra oktober pga jaktprøver)

Onsdag 23.11.